CELEX: 32011R1231
Language: et
Date: 2011-11-16 00:00:00
Title: Euroopa Parlamendi ja nõukogu määrus (EL) nr 1231/2011, 16. november 2011 , millega muudetakse nõukogu määrust (EÜ) nr 378/2007 seoses ühise põllumajanduspoliitika raames ettenähtud otsetoetuste vabatahtliku ümbersuunamise rakenduseeskirjadega

8.12.2011   
            
            
               ET
            
            
               Euroopa Liidu Teataja
            
            
               L 326/24
            
         EUROOPA PARLAMENDI JA NÕUKOGU MÄÄRUS (EL) nr 1231/2011,
   16. november 2011,
   millega muudetakse nõukogu määrust (EÜ) nr 378/2007 seoses ühise põllumajanduspoliitika raames ettenähtud otsetoetuste vabatahtliku ümbersuunamise rakenduseeskirjadega
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 2,
   võttes arvesse Euroopa Komisjoni ettepanekut,
   olles edastanud seadusandliku akti eelnõu liikmesriikide parlamentidele,
   võttes arvesse Euroopa Majandus- ja Sotsiaalkomitee arvamust (1),
   toimides seadusandliku tavamenetluse kohaselt (2)
   
   ning arvestades järgmist:
   
               (1)
            
            
               Nõukogu 27. märtsi 2007. aasta määrusega (EÜ) nr 378/2007 (milles sätestatakse määrusega (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) ettenähtud otsetoetuste vabatahtliku ümbersuunamise eeskirjad) (3) antakse komisjonile volitused kõnealuse määruse teatavate sätete rakendamiseks.
            
         
               (2)
            
            
               Lissaboni lepingu jõustumise tulemusel tuleb määrusega (EÜ) nr 378/2007 komisjonile antud volitused Euroopa Liidu toimimise lepingu artiklitega 290 ja 291 vastavusse viia.
            
         
               (3)
            
            
               Selleks et tagada asjaomastes liikmesriikides määruse (EÜ) nr 378/2007 rakendamiseks ühetaolised tingimused, tuleks komisjonile anda rakendamisvolitused.
            
         
               (4)
            
            
               Rakendamisvolitusi, mis käsitlevad erisätete vastuvõtmist otsetoetuste vabatahtliku ümbersuunamise integreerimise kohta maaelu arengu programmitöösse ning otsetoetuste vabatahtliku ümbersuunamise finantsjuhtimise kohta, tuleks teostada kooskõlas Euroopa Parlamendi ja nõukogu 16. veebruari 2011. aasta määrusega (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes (4).
            
         
               (5)
            
            
               Komisjon peaks, võttes arvesse nende aktide eripära, määrama rakendusaktidega kindlaks vabatahtliku ümbersuunamise kohaldamisest tulenevad netosummad ilma määrust (EL) nr 182/2011 kohaldamata.
            
         
               (6)
            
            
               Seetõttu tuleks määrust (EÜ) nr 378/2007 vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 378/2007 muudetakse järgmiselt.
   
               1.
            
            
               Artikli 4 lõike 1 sissejuhatav lause asendatakse järgmisega:
               „1.   Vabatahtliku ümbersuunamise kohaldamisest tulenevad netosummad määrab komisjon kindlaks rakendusaktidega ilma artiklit 6a kohaldamata, lähtudes:”.
            
         
               2.
            
            
               Artikkel 6 asendatakse järgmisega:
               „Artikkel 6
               1.   Komisjon võtab rakendusaktidega vastu erisätted vabatahtliku ümbersuunamise integreerimiseks maaelu arengu programmitöösse. Nimetatud rakendusaktid võetakse vastu kooskõlas artikli 6a lõikes 1 osutatud kontrollimenetlusega.
               2.   Komisjon võtab rakendusaktidega vastu erisätted vabatahtliku ümbersuunamise finantsjuhtimiseks. Nimetatud rakendusaktid võetakse vastu kooskõlas artikli 6a lõikes 2 osutatud kontrollimenetlusega.”
            
         
               3.
            
            
               Lisatakse järgmine artikkel:
               „Artikkel 6a
               1.   Komisjoni abistab määruse (EÜ) nr 1698/2005 alusel loodud maaelu arengu komitee. Nimetatud komitee on komitee määruse (EL) nr 182/2011 (5) tähenduses.
               Käesolevale lõikele viitamisel kohaldatakse määruse (EL) nr 182/2011 artiklit 5.
               2.   Komisjoni abistab määruse (EÜ) nr 1290/2005 alusel loodud põllumajandusfondide komitee. Nimetatud komitee on komitee määruse (EL) nr 182/2011 tähenduses.
               Käesolevale lõikele viitamisel kohaldatakse määruse (EL) nr 182/2011 artiklit 5.
            
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Strasbourg, 16. novembri 2011
      
         
            Euroopa Parlamendi nimel
         
         
            president
         
         J. BUZEK
      
      
         
            Nõukogu nimel
         
         
            eesistuja
         
         W. SZCZUKA
      
   
   
      (1)  ELT C 132, 3.5.2011, lk 87.
   
      (2)  Euroopa Parlamendi 13. septembri 2011. aasta seisukoht (Euroopa Liidu Teatajas seni avaldamata) ja nõukogu 20. oktoobri 2011. aasta otsus.
   
      (3)  ELT L 95, 5.4.2007, lk 1.
   
      (4)  ELT L 55, 28.2.2011, lk 13.
   
      (5)  Euroopa Parlamendi ja nõukogu 16. veebruari 2011. aasta määrus (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes (ELT L 55, 28.2.2011, lk 13).”